Source: https://devreme.ro/ordonanta-militara-9/
Timestamp: 2020-07-02 06:52:55+00:00
Document Index: 38222603

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

Ordonanța militară 9: ce trebuie să facă toți cei care merg la piață. - devreme.rodevreme.ro
sursa foto: Martin Winkler, pixabay
Se prelungește suspendarea zborurilor spre și dinspre Italia, Franța, Germania, Austria, Belgia, Confederația Elvețiană, Statele Unite ale Americii, Regatul Unit al Marii Britanii și al Irlandei de Nord, Regatul Țărilor de Jos (Olanda), Turcia și Iran. Lucrătorii transfrontalieri care vin din Bulgaria nu vor intra în carantină dacă nu prezintă simptome. Este permis din nou exportul de cereale. Piețele agroalimentare rămân deschise, dar administratorii trebuie să organizeze activitatea astfel încât să se păstreze distanța socială, atât la intrarea în piață, cât și în interiorul acesteia. De asemenea, trebuie să aibă grijă ca toți cei care vând produse să poarte mască și mănuși. Acestea sunt principalele măsuri prevăzute de ordonanța militară 9, emisă joi, 16 aprilie, de ministrul de interne Marcel Vela.
Vă prezentăm mai jos textul integral al ordonanței militare 9, în care am accentuat prevederile cele mai importante:
Articolul 1. – (1) Se prelungește măsura suspendării zborurilor spre Austria, Belgia, Confederația Elvețiană, Statele Unite ale Americii, Regatul Unit al Marii Britanii și al Irlandei de Nord, Regatul Țărilor de Jos, Turcia și Iran și din aceste țări către România, pentru toate aeroporturile din România, pentru o perioadă de 14 zile, începând cu data de 18 aprilie 2020.
Articolul 2. – (1) Se exceptează de la măsurile de izolare la domiciliu sau de carantinare lucrătorii transfrontalieri care, la intrarea în România din Bulgaria, nu prezintă simptome asociate COVID-19.
Articolul 3. – (1) La efectuarea schimbului de echipaj, la bordul navelor de navigație interioară care arborează pavilion român și la bordul navelor maritime indiferent de pavilionul pe care îl arborează, aflate în porturile românești, personalul navigant trebuie să prezinte autorităților competente „certificatul pentru lucrătorii din transportul internațional” stabilit de către Comisia Europeană în anexa nr.3 la Comunicarea privind implementarea Culoarelor Libere (Green Lanes) în cadrul Liniilor directoare referitoare la măsurile de management al frontierelor pentru protecția sănătății și asigurarea disponibilității bunurilor și serviciilor esențiale – C(2020) 1897 din 23.03.2020.
Articolul 4. – Prevederile alineatului (2) al articolului 7 și ale articolului 9 din Ordonanța militară nr. 3/2020 privind măsuri de prevenire a răspândirii COVID-19, publicată în Monitorul Oficial al României, Partea I, nr. 242 din 24 martie 2020, își încetează aplicabilitatea.
Articolul 5. – Alineatul (1) al articolului 3 din Ordonanța militară nr.8/2020 privind măsuri de prevenire a răspândirii COVID-19, publicată în Monitorul Oficial al României, Partea I, nr. 301 din 10 aprilie 2020 se modifică și va avea următorul cuprins:
Articolul 6. – Prevederile alineatului (2) al articolului 3, articolelor 7 și 8, literei d) a alineatului (1) al articolului 21, precum și anexa nr.2 la Ordonanța militară nr.8/2020 privind măsuri de prevenire a răspândirii COVID-19, publicată în Monitorul Oficial al României, Partea I, nr. 301 din 10 aprilie 2020, își încetează aplicabilitatea.
Articolul 7. – (1) Sunt abilitate să asigure aplicarea și respectarea prevederilor prezentei ordonanțe militare:
Articolul 8. – (1) Prezenta ordonanță militară se publică în Monitorul Oficial al României, Partea I.
coronavirus covid-19 marcel vela ordonanta militara ordonanta militara 9